Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 1. § A Rendõrségrõl szóló 1994. évi XXXIV. törvény
Paragraph Index: 1460

(2) A Rendõrség bûnüldözési adatot harmadik ország részére bûnüldözési, bûnmegelõzési vagy büntetés-végrehajtási célból – a 87. §-ban meghatározottak alapján – továbbíthat. 91/G. § A bûnüldözési adatok továbbítását az adatkezelõnél írásban kell kérelmezni. A kérelemnek tartalmaznia kell az igénylõ szerv – ezen belül a felhatalmazott személy – nevét, az adatkérés célját és indokát. 91/H. § A Rendõrség a törvényben meghatározott bûnüldözési feladatai teljesítése érdekében az adott bûncselekmény felderítése és nyomozása során bûnüldözési adatállományait közigazgatási adatállományaival, illetõleg más bûnüldözési adatállománnyal összekapcsolva egyedi adatkezelést végezhet. Az összekapcsolást az adott üggyel kapcsolatos eljárás befejezése után meg kell szüntetni. Az összekapcsolás során keletkezett olyan új adatokat, amelyek a büntetõeljárás során nem kerülnek felhasználásra, haladéktalanul törölni kell. 91/I. § (1) A rendõrségi adatállományokban tárolt bûnüldözési adatok idõszerûségét, a tárolási cél fennállását és a tárolási határidõk lejártát évente felül kell vizsgálni.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes